Vita:Halley-üstökös

message: :Miért kell a Wikipédiában ilyen megalapozatlan, hiedelmen alapuló szöveg? A Halley-üstökös keringési ideje 76 év más források szerint is- de itt nem jön ki a  76 év az egyes, ide kötött események között. Ez minimum " lektorálandó", "csonk".
--Linkoman 
Nem tudom, én nem akartam ismeretlenül törölni, de igen gyanúsan copypaste, úgyhogy föltehetjük a Wikipédia:Szavazás törlésről lapra. Gubb 
replies: text: Köszönöm az észrevételt - szerintem is lehet törlendő.
--Linkoman 
Ezen 2004-es vélemények időpecsétjét tudná Walaki pótolni? Voxfax vita 2020. szeptember 1., 16:41 (CEST)

text: Laptörténetből pótolva. Ezt te is megtehetted volna, igazán nem nehéz. misibacsi*üzenet 2020. szeptember 1., 17:02 (CEST)
thread_title: Megalapozatlan

message: Nem hiszem, hogy ez ide való lenne, ezért kirakom ide. A látszat ugye az, mintha az üstökös okozta volna ezeket az eseményeket, amiről nem hiszem, hogy igaz lenne. misibacsi*üzenet 2008. június 12., 21:26 (CEST)
A kínai Sang-dinasztia bukása az első feljegyzett katasztrófa, amelyet azzal
hoztak összefüggésbe, hogy a Halley-üstökös a Föld közelébe ért. A 76 évenként
visszatérő üstökös megjelenését számos baljós eseménnyel kapcsolták össze a
következő századokban.
i. e. 240
Hatalmas áradások pusztítanak Kínában.
i. e. 164
Európában fekete himlő-járvány söpör végig.
i. sz. 66
Az üstökös éppen megjelenik, amikor a zsidók felkelést indítanak a római uralom
ellen. A háború egymillió ember életét követeli, és négy év múltán Jeruzsálem
pusztulásával ér véget.
374
A hunok elözönlik Európát.
451
Attila, a hun nagykirály betör Galliába, de a döntetlenül végződő catalaunumi
csatában 30 ezer harcosát veszíti el.
684
A Nürnbergi Krónikában megörökítik az üstökös képét. Európában és Ázsiában
három hónapon keresztül esik az eső, a vetés tönkremegy, és az ezt követő
éhínségben milliók pusztulnak el.
1066
Hódító Vilmos megtámadja Angliát; Harold király, aki rossz óment látott az
üstökösben, elesik a hastingsi csatában. A híres bayeux-i kárpit, amely az
eseménysort megörökíti, olyan fényesnek ábrázolja az üstököst, mintha telihold
volna.
1222
A mongolok, élükön Dzsingisz mongol nagykánnal, betörnek Oroszországba. Rómában állítólag
véreső hullik, és Európa-szerte földrengéseket észlelnek. A következő
esztendőben meghal II. Fülöp Ágost francia király.
1456
A törökök elfoglalják Athént. Nápolyban 35 ezer halottja van a földrengésnek.
Számtalan feljegyzés szól torz állatok, Down-kóros gyerekek születéséről,
földrengésekről, betegségekről, titokzatos eredetű vörös esőkről.
1682
Földrengés az angliai Doncasterben. Edmond Halley csillagász megfigyeli a
később róla elnevezett üstököst.
1759
Az üstökös újra felbukkan az égen, akkor, amikorra Halley jósolta. Meghal [[VI.
Ferdinánd spanyol király]]. Világszerte földrengések, szélviharok pusztítanak,
mindenfelé vulkánkitöréseket észlelnek, többek között a Vezúvét is Itáliában.
1835
Egyiptomban milliókat pusztít el a döghalál. Chilében és Itáliában
földrengéseket észlelnek, Japánban szökőár, Floridában hurrikán pusztít;
Nicaraguában több tűzhányó is kitör.
1910
VII. Eduárd brit király meghal. Butrosz Gáli Pasa egyiptomi miniszterelnököt
meggyilkolják. Az általános világvége-hangulatban öngyilkossági hullám söpör
végig Európán és Amerikán. Európa egyes részein és Kínában hatalmas áradások
pusztítanak. Kínában és Indiában milliók esnek áldozatául a bubópestisnek.
1986
áprilisában végbemegy a csernobili atomerőmű-baleset. Olof Palme svéd miniszterelnököt
meggyilkolják. Ferdinand Marcos elnök kénytelen elmenekülni a Fülöp-szigetekről,
Jean-Claude (Baby Doc) Duvalier pedig Haitiből.
Kedves  azóta nem gondoltad meg Magad? Szerintem a hiedelmek, babonák, érdekességek alcím alatt helye lenne. Más szócikkben is látni ilyesmiket. Voxfax vita 2020. szeptember 1., 16:15 (CEST)
replies: text: Rendben, mehet!

text: "Téves hiedelmek, tudománytalan elképzelések" szakaszcímet javaslok hozzá. Ez nagyjából lefedi a tartalmukat.

text: A bevezetőt az elejére raknám, ezt a meglévő szövegrészt: "A 76 évenként visszatérő üstökös megjelenését számos baljós eseménnyel kapcsolták össze, de erre a kapcsolatra nincs tudományos magyarázat, tehát megalapozatlan hiedelmeknek tekinthetők. Mai kifejezéssel ezek összeesküvés-elméletek." misibacsi*üzenet 2020. szeptember 1., 16:59 (CEST)
thread_title:  A Halley-üstökös megjelenésének naptára